दूसरे टेस्ट में ऑस्ट्रेलिया को 6 विकेट से हराया, जडेजा ने मैच में लिए 10 विकेट
India Vs Australia (IND VS AUS) Delhi Test Match LIVE Score Update;  Follow India Vs Australia Latest Photos and Video Updates on Dainik Bhaskar. बॉर्डर-गावस्कर ट्रॉफी का दूसरा टेस्ट दिल्ली के अरुण जेटली स्टेडियम पर खेला जा रहा है। आज मुकाबले का तीसरा दिन है और पहला सेशन जारी है।
टीम इंडिया ने लगातार चौथी बार बॉर्डर-गावस्कर ट्रॉफी अपने नाम कर ली है। भारत ने दिल्ली टेस्ट के तीसरे ही दिन ऑस्ट्रेलिया को 6 विकेट से हरा कर सीरीज में 2-0 की अजेय बढ़त हासिल कर ली है। इसके साथ ही BGT पर भारत का कब्जा बरकरार रहना तय हो गया।
रवींद्र जडेजा भारत की इस जीत के हीरो रहे। उन्होंने ऑस्ट्रेलिया की दूसरी पारी में 42 रन देकर 7 विकेट लिए। यह जडेजा का टेस्ट में बेस्ट परफॉर्मेंस है। इससे कंगारू टीम सिर्फ 113 रन के स्कोर पर सिमट गई। ऑस्ट्रेलिया को पहली पारी में एक रन की बढ़त मिली थी, इसलिए भारत को जीत के लिए 115 रन का टारगेट मिला, जिसे हमारी टीम ने 4 विकेट खोकर हासिल कर लिया। चेतेश्वर पुजारा और कप्तान रोहित शर्मा ने 31-31 रन बनाए। विराट कोहली ने 20 रन की पारी खेली।
ऑस्ट्रेलिया ने पहली पारी में 263 और भारत ने 262 रन बनाए थे।
भारत-ऑस्ट्रेलिया दूसरे टेस्ट का स्कोरकार्ड देखने के लिए यहां क्लिक करें...
अभी दो टेस्ट बाकी, फिर ट्रॉफी भारत के नाम कैसे
इस सीरीज में अभी दो टेस्ट मैच बाकी हैं और ऑस्ट्रेलिया इन दोनों को जीतकर 2-2 की बराबरी कर सकता है। ऐसे में आप पूछ सकते हैं कि दो मैच जीतने पर ही ट्रॉफी भारत के नाम कैसे हो गई। इसका जवाब यह है कि पिछली बॉर्डर गावस्कर ट्रॉफी भारत ने जीती थी। दो टीमों के बीच टेस्ट सीरीज जब किसी ट्रॉफी के लिए होती है, तो सीरीज के ड्रॉ होने की स्थिति में भी ट्रॉफी उसी टीम को मिलती है, जिसने पिछली बार उस पर कब्जा जमाया हो। एशेज में भी ऐसा ही होता है।
हालांकि टीम इंडिया जिस तरह का खेल दिखा रही है उससे इस बात के भी पूरे आसार हैं कि वह इस सीरीज में 4-0 से क्लीन स्वीप भी कर सकती है।
अब देखिए जीत के 3 हीरो
दूसरी पारी में ऐसे गिरे भारत के विकेट 
कोहली ने तोड़ा तेंदुलकर का रिकॉर्ड
कोहली इंटरनेशनल क्रिकेट में सबसे तेज 25 हजार रन बनाने वाले बल्लेबाज बन गए। उन्होंने 549 पारियों में यह मुकाम हासिल किया है। कोहली ने सचिन तेंदुलकर के 577 पारियों के रिकॉर्ड को पीछे छोड़ा। वे ऐसा करने वाले दुनिया के छठे बल्लेबाज बने हैं, जबकि भारतीयों में कोहली का नंबर दूसरा है।
देखिए इंटरनेशनल क्रिकेट में सबसे तेज 25 हजार रन बनाने वाले बल्लेबाज... 
ऑस्ट्रेलिया ने 53 रन बनाने में 9 विकेट गंवाए
कंगारू टीम की दूसरी पारी में ट्रेविस हेड ने सबसे ज्यादा 43 रन बनाए, जबकि मार्नस लाबुशेन 43 रन बनाकर आउट हुए। टीम के 8 बल्लेबाज दहाई का आंकड़ा पार नहीं कर सके।
भारत की ओर से रवींद्र जडेजा ने सीरीज में दूसरी बार 5 या फिर उससे ज्यादा विकेट लिए हैं। रविचंद्रन अश्विन को भी तीन सफलताएं मिलीं।
ऑस्ट्रेलिया ने पहली पारी में 263 रन बनाए, जबकि भारतीय टीम 262 रन पर ऑलआउट हुई। मेहमान टीम को पहली पारी में 1 रन की बढ़त मिली थी।
फोटोज में देखिए भारत-ऑस्ट्रेलिया दूसरे टेस्ट के तीसरे दिन का रोमांच
दूसरी पारी में ऐसे गिरे ऑस्ट्रेलिया के विकेट
अब सेशन के अनुसार देखिए तीसरे दिन का खेल
पहला : जडेजा के नाम रहा सेशन 
दिन का पहला सेशन भारतीय स्पिनर रवींद्र जडेजा के नाम रहा। उन्होंने इस सेशन में छह ऑस्ट्रेलियाई बल्लेबाजों को पवेलियन का रास्ता दिखाया। वहीं, आर. अश्विन को तीन सफलताएं मिलीं। मेहमान बल्लेबाज इस सेशन में महज 53 रन ही बना सके। 115 रन के जवाब में भारत ने एक विकेट खोकर 14 रन बनाए।
यहां जानें कैसे चला दिन का खेल...
पहला दिन : छाए रहे भारतीय गेंदबाज
5 दिनी मुकाबले के पहले दिन शुक्रवार को भारतीय गेंदबाजों का जलवा रहा। मोहम्मद शमी, रविचंद्रन अश्विन और रवींद्र जडेजा ने मिलकर ऑस्ट्रेलिया की पूरी टीम को पवेलियन की राह दिखाई। स्टंप पर टीम इंडिया ने बगैर नुकसान के 21 रन बनाए थे। कप्तान रोहित शर्मा 13 और केएल राहुल 4 रन के स्कोर पर पहले दिन नाबाद रहे।
टॉस जीतकर बैटिंग करने उतरी ऑस्ट्रेलियाई टीम की ओर से ओपनर उस्मान ख्वाजा ने सबसे ज्यादा 81 रन बनाए, वहीं, पीटर हैंड्सकॉम्ब 72 रन बनाकर नाबाद रहे। कप्तान पैट कमिंस ने 33 रन बनाए। भारत की ओर से मोहम्मद शमी ने सबसे ज्यादा 4 विकेट लिए। वहीं, अश्विन और जडेजा को 3-3 विकेट मिले।
दूसरा दिन : भारत 262 पर सिमटा, पहली पारी में मेहमानों को एक रन की बढ़त 
मुकाबले के दूसरे दिन कंगारू टीम हावी रही। ऑस्ट्रेलियाई स्पिनर नाथन लायन ने भारत को 5 झटके दिए। हालांकि कोहली-जडेजा और अक्षर-अश्विन की अर्धशतकीय पारियों ने स्कोर 250+ रन के पार पहुंचाया। दूसरे दिन के तीसरे सेशन में भारतीय टीम ऑलआउट हो गई। दिन का खेल समाप्त होते-होते ऑस्ट्रेलिया ने दूसरी पारी में एक विकेट पर 61 रन बना लिए थे। उसे पहली पारी में 1 रन की बढ़त मिली। टीम की कुल बढ़त 62 रन रही।
इस दिन के पहले सेशन में टीम इंडिया ने 88 रन पर चार विकेट गंवा दिए थे। ऐसे में कोहली ने जडेजा के साथ अर्धशतकीय साझेदारी कर पतझड़ को रोका, लेकिन वे खुद एक विवादास्पद फैसले के कारण 44 रन बनाकर आउट हुए। टीम इंडिया एक बार फिर संकट में थी, ऐसे में अक्षर और अश्विन ने 114 रनों की साझेदारी की।
कंगारुओं की ओर से नाथन लायन ने 5 विकेट लिए। टॉड मर्फी और मैथ्यू कुह्नमैन ने दो-दो विकेट लिए। एक विकेट कप्तान पैट कमिंस को मिला। 
पहली पारी में ऐसे गिरे भारत के विकेट
चोटिल वार्नर बीच मैच से बाहर, उनकी जगह रैनशा उतरे
इससे पहले, ऑस्ट्रेलियाई बल्लेबाज डेविड वार्नर बॉर्डर-गावस्कर ट्रॉफी के दूसरे टेस्ट में पहली पारी के दौरान चोट लगने के कारण बीच मैच से बाहर हो गए। वे मुकाबले के पहले दिन शुक्रवार को मोहम्मद सिराज की बाउंसर से चोटिल हो गए थे। सिराज की एक बॉल वार्नर के हेलमेट और दूसरी कोहनी पर लगी। ऐसे में वार्नर कन्कसन नियम के चलते दूसरी पारी में नहीं खेले। वार्नर पहली पारी में 15 रन बनाकर मोहम्मद शमी का शिकार बने। वॉर्नर की जगह रैनशॉ बचा हुआ मैच खेले।
पहली पारी में ऐसे गिरे ऑस्ट्रेलिया के विकेट
फोटोज में देखिए भारत-ऑस्ट्रेलिया मैच के पहले दिन का रोमांच
2 बदलाव के साथ उतरी ऑस्ट्रेलिया, कोमैन को डेब्यू कैप
भारतीय कप्तान रोहित शर्मा ने सूर्यकुमार यादव की जगह श्रेयस अय्यर को प्लेइंग-11 में शामिल किया। वहीं, ऑस्ट्रेलियाई टीम 2 बदलाव के साथ उतरी।
अब देखिए प्लेइंग-11
भारत : रोहित शर्मा (कप्तान), केएल राहुल, चेतेश्वर पुजारा, विराट कोहली, श्रेयस अय्यर, रवींद्र जडेजा, केएस भरत (विकेटकीपर), रविचंद्रन अश्विन, अक्षर पटेल, मोहम्मद शमी और मोहम्मद सिराज।
ऑस्ट्रेलिया : पैट कमिंस (कप्तान), डेविड वॉर्नर, उस्मान ख्वाजा, मार्नस लाबुशेन, स्टीव स्मिथ, पीटर हैंड्सकॉम्ब, ट्रेविस हेड, एलेक्स कैरी (विकेटकीपर), नाथन लायन, टॉड मर्फी और मैथ्यू कुह्नमैन।